Απόφαση του Δικαστηρίου (έκτο τμήμα) της 4ης Οκτωβρίου 2012 —Επιτροπή κατά Βελγίου
(Υπόθεση C-391/11)
«Παράβαση κράτους μέλους — Οδηγία 2000/53/ΕΚ — Άρθρο 2, σημείο 3 — Προστασία του περιβάλλοντος — Οχήματα στο τέλος του κύκλου ζωής τους — Έννοια του παραγωγού»
1.                     Προσφυγή λόγω παραβάσεως — Εισαγωγικό δικόγραφο — Παράθεση των αιτιάσεων και των ισχυρισμών — Τυπικά στοιχεία — Προσδιορισμός
των επίμαχων εθνικών διατάξεων στην αιτιολογημένη γνώμη, αλλά όχι στο δικόγραφο της προσφυγής — Παραδεκτό (Άρθρο 258 ΣΛΕΕ·
Οργανισμός του Δικαστηρίου, άρθρο 21, εδ. 1· Κανονισμός Διαδικασίας του Δικαστηρίου, άρθρο 38 § 1, στοιχείο γʹ) (βλ. σκέψεις 23,
24, 26, 27)
2.                     Πράξεις των οργάνων — Οδηγίες — Εκτέλεση από τα κράτη μέλη — Λήψη μέτρων που εμπίπτουν στην αρμοδιότητα των περιφερειακών
ή τοπικών αρχών — Επιτρέπεται — Όρια — Θέσπιση περιφερειακής ισχύος ορισμού για έννοια την οποία προβλέπει η οδηγία — Μη παρεμβολή
εμποδίων στην επίτευξη των σκοπών της οδηγίας — Επιτρέπεται (Άρθρο 288, εδ. 3, ΣΛΕΕ· οδηγία 2000/53 του Ευρωπαϊκού Κοινοβουλίου
και του Συμβουλίου, άρθρο 2, σημείο 3) (βλ. σκέψεις 31, 32, 34, 41)
Αντικείμενο
Παράβαση κράτους μέλους — Παράλειψη εμπρόθεσμης θεσπίσεως των αναγκαίων διατάξεων για τη συμμόρφωση προς τις διατάξεις του
άρθρου 2, σημεία 1 και 3, και του άρθρου 5, παράγραφοι 1, 2 και 4, της οδηγίας 2000/53/ΕΚ του Κοινοβουλίου και του Συμβουλίου,
της 18ης Σεπτεμβρίου 2000, για τα οχήματα στο τέλος του κύκλου ζωής τους (ΕΕ L 269, σ. 34) — Έννοιες του «οχήματος» και του
«παραγωγού» — Εξάρτηση της ανέξοδης παραδόσεως των οχημάτων στο τέλος του κύκλου ζωής τους από όρους μη προβλεπόμενους από
την οδηγία
Διατακτικό
Το Δικαστήριο αποφασίζει:
1)
Απορρίπτει την προσφυγή.
2)
Η Ευρωπαϊκή Επιτροπή και το Βασίλειο του Βελγίου φέρουν έκαστος τα δικαστικά έξοδά του.